Neville Johnson: Hallani szellemben

3. rész

**Próféciák**

Azt fogjuk most megnézni, hogy Isten hogyan beszél hozzánk próféciákon keresztül. Az **1Korinthus 12:10** fölsorol néhányat ezek közül a szellemi ajándékok közül, és beszél itt a prófétálásról is. Most olyan szinten fogunk tanítani erről, hogy azt feltételezem, már van egy bizonyos megértésetek a prófétálás ajándékával kapcsolatosan. Így most nem kell mindent átbeszélnünk e témával kapcsolatban. Isten időnként használja ezt a fajta kommunikációs eszközt arra, hogy beszéljen, szóljon az Ő népéhez. És Istennek ez egy nagyon erőteljes formájú kommunikációja az Ő népével.

Lehet, hogy ez a mód nagyon pontos és részletes, azonban nem ez az elsődleges, vagy legfőbb útja-módja annak, ahogy általában Isten szól hozzánk. Ez csak egy útja vagy módja, ahogy Isten szólhat hozzánk, de nem ez az egyetlen út, vagy nem ez a legfőbb útja. Isten szólhat azonban ezen az úton-módon keresztül is hozzánk, és megtörténhet például egy ilyen összejövetelen is, mint amilyen ez most. Valaki egyszerűen kap egy próféciát, és azt kimondja. Lehet, hogy több száz ember van jelen, mégis specifikusan, egyetlen személyre szól, vagy egy embernek szól. Amikor Istentől jövő prófécia hangzik el, akkor van benned egy azonnali reakció, van egy bizonyos érzés, ami ezzel együtt jár. Egy olyan reakció, amikor a szellemed bizonyságot tesz veled együtt, hogy Isten az, aki beszél hozzád.

Időnként az is előfordul, hogy egy prófécia egyszerre több emberhez is, két, három, vagy akár több személyhez is szólhat. Ez különböző módokon jöhet elő. Néha a nyelvek magyarázatának ajándékán keresztül. Megesik, hogy Isten azon az összejövetelen specifikusan egy emberhez szól ezen az ajándékon keresztül. Ez lehet, hogy nagyon részletes, nagyon pontos, nagyon informatív. Azt értjük ezen, amikor valaki személyesen szolgál feléd, imádkozik érted, és jön egy prófécia azon az emberen keresztül az életedre nézve. De felmerülhet itt az a probléma, amikor már túlságosan hozzászokunk valamihez, amikor valami már túlságosan ismerőssé válik, akkor esetleg megvethetjük azt. A Krisztus testében már túlságosan ismertté vált a próféciák használata.

Az **1Thesszalonika 5:20**-ban Pál azt mondja a thesszalonikai gyülekezetnek: *Ne vessétek meg a próféciát*! Miért mondta ezt? Miért kellett, hogy ezt mondja? Ez egy pünkösdi gyülekezet volt, vagyis egy Szellemmel betöltekezett gyülekezet. Pontosan tudták, hogy mit jelent a szellemi ajándékokban mozogni. És azt mondta nekik, hogy: Nagyon fontos megértenetek, nehogy megvessétek a prófétálást. Pál azért mondta ezt, mert abban az időben vagy túlságosan sokat használták ezt az ajándékot, vagy nem megfelelően használták, vagy pedig kihasználták. És ezért bizonyos emberek megvetették ezt az ajándékot.

Azt viszont meg kell értenünk, nagyon-nagyon fontos ennek az ajándéknak a használata. Az **Ámos 8:12** beszél olyan emberekről, akik ide-oda szaladgálnak, hogy hallják az Úr beszédét, de Isten nem szól hozzájuk. Tehát ez **Ámos 8:12** azt mondja*: Vándorolni fognak tengertől tengerig, északtól fogva napkeletig futkosnak, hogy keressék az Úrnak beszédét, de nem találják meg.* Ámos már nagyon hosszú időn keresztül prófétált Izrael népének, de Izrael népe nem vette komolyan ezt. És nem dolgozták fel ezt az életükben, tehát nem építették be az életükbe a hallott próféciákat. Ezért Isten abbahagyta a hozzájuk szóló beszédet, és emiatt elkezdtek futkosni ide-oda, hogy halljanak valamilyen próféciát.

De nem Isten volt, aki szólt. Úgy gondolom, hogy ma van egy túltelítettség a prófétálás területén a karizmatikus körökben. És azért is kell erről beszélnünk, mert nagyon fontos megértenünk ezt. Ez akkor fordul elő, amikor több próféciát kapsz az életedben, mint amennyit fel tudsz ebből dolgozni. Sokkal több próféciád van az életedben, mert egyszerre csak egy próféciát tudsz – úgymond – földolgozni, vagy megérteni. És lehet, hogy 5-6 évedbe kerül egyetlen próféciát feldolgoznod. De ugyanabban az időben újabb 5-6, vagy még több próféciát kapsz az életedben. Reménytelen, hogy földolgozd mindezeket a próféciákat, és hogy ezt összhangba hozd az életeddel.

Tehát ezt tudnunk kell, tudatában kell lennünk ennek. Mert sokszor keresztény körökben elterjedt mostanság, hogy ide-oda szaladgálnak, csak hogy próféciákat kapjanak emberek. Kérlek, ne menj, és ne keress próféciákat az életedre! Isten, amikor úgy dönt, hogy így akar majd szólni hozzád, akkor fog szólni hozzád. És amikor ez megtörténik, akkor ez erőteljes lesz, és építő. És ezt meg kell értenünk. Isten beszélhet hozzánk így, ezen az úton keresztül, és fog is.

A második, amit meg kell értenünk egy próféciával kapcsolatban, az az, hogy a próféták – akármennyire jó próféták is - nem mindig mondják a próféciákat száz százalékosan helyesen. Nem mindig. Lehet egyetlenegy prófécián belül olyan rész, ami teljesen Istentől van, és lehet olyan rész, ami a személytől jön, és nem teljesen Istentől. Ne légy naiv, mert ezért mondja az Ige: Minden próféciát meg kell próbálnunk. Tehát le kell ellenőriznünk, tesztelnünk kell. Az **1Thesszalonika 5:20** azt mondja: *A prófétálást meg ne vessétek*. Mivel azt rosszul használták, ezért mondja, hogy: Ne vessétek meg. De már a következő vers azt mondja: *Mindent próbáljatok meg, és azt tartsátok meg, ami jó*.

Tehát a próféciát mindig úgy kell kezelni, mint ahogy a halat eszed. Meg kell enni a húst, a halat, de a szálkát ki kell köpni. Mert ez mindig így van. Minden egyes próféciát meg kell ítélni, tehát le kell ellenőrizni. Meg kell magadtól először is azt kérdezned, hogy: Igei az, ami elhangzott? Tehát ennek az alapelve az Igén nyugszik? És feltételes-e? Mert nagyon sok próféciában van valamilyen feltétel. Tehát mik azok a feltételek, amikért te vagy a felelős, hogy azokat megtedd? Ami nagyon fontos még, hogy a szellemed bizonyságot tesz-e mellette? Ez nagyon-nagyon fontos! Mert ha a szellemed nem tesz bizonyságot amellett, hogy ez az Úrtól van, akkor egyszerűen csak rakd a polcra, és hagyd ott! A prófétálás szellemét meg kell vizsgálni, hogy ez kárhoztató, vádló beszéd-e? Mert akkor nem az Úrtól jövő prófécia. Csak akkor, hogyha ez épít, és felemel.

Ezeket meg kell értenünk, de ma nem a prófétálás ajándékáról szeretnék beszélni leginkább, hanem arról, hogy amikor Isten egy igaz próféciát, egy igaz kijelentést mond az életedre, akkor két dolog történik. Vagy legalábbis minimum két dolog. Amikor egy igaz beszéd hangzik el az életedre nézve, akkor a szellemvilágban történik egy azonnali változás. A legtöbb keresztény ezt nem érti. Nem ismerik és nem értik ezt. Tehát két dolog történik, vagy legalább minimum két dolog történik.

Az egyik az, amikor Istentől jövő igaz prófécia hangzik el - mert Isten igenis, hogy beszél hozzánk így, ezen a módon keresztül, prófétáláson keresztül -, és az első dolog, ami ilyenkor megtörténik, hogy Isten azonnal biztosítja a szellemvilágban mindazt a dolgot, amire szükséged van annak a próféciának a beteljesedéséhez. Lehet, hogy több éven keresztül hitben kell megállnod ahhoz, hogy ezt a fizikai síkon is megláthasd beteljesedni. De ha elhangzott prófécia Istennek az igaz beszéde, akkor Isten mindent megad neked, ami szükséges ahhoz, hogy be is teljesedjen az. Tehát biztosítja azt a szellemi mennyei helyekről.

A másik dolog ilyenkor az, hogy ha ez az éledre vonatkozó igaz beszéde az Úrnak, ami elhangzott, akkor ez az ellenség által nagymértékben meg lesz próbálva. Ezt meg kell értenünk. Ha valaki prófétál az életed fölött, az első fontos szabály, amit meg kell jegyezned: Bajba kerültél, mert az elhangzott prófécia egy harcba, egy küzdelembe fog kerülni. És szeretném, ha ezt megvizsgálnád, és hogy megértenéd, nagyon komolyan kell venni Istennek azt a fajta prófétai szavát, ami az igaz elhangzott beszéde. És meg kell értenünk, hogy amikor az emberek annyira akarnak próféciákat hallani, és szaladgálnak össze-vissza, végül már annyira sok próféciát kapnak, hogy nem tudják kezelni, azt sem tudják, hogy hol állnak. Egyiket sem tudják ezek közül feldolgozni.

És meg kell értenünk, amit a **Zsoltárok 105:19** mond, azt az alapszabályt, hogy amikor Isten szól valamit az életünk fölött, akkor valami történik. Józsefről beszél az Ige, és azt mondja, hogy mindez ideig, amíg szava beteljesedett, az Úr beszéde megpróbálta őt. Tehát addig, amíg be nem teljesedett az a szó, az a prófécia, azt okozta az Úr beszéde, hogy megpróbálta őt. Amikor Isten szól valamit az életünkre, akkor azonnal egy konfliktus keletkezik a körül. De hogyha igazából mi együttműködünk Istennel, akkor Isten azonnal közbelép, hogy elkezdődjön annak a beteljesedése. De ez csakis a mi közreműködésünkkel vagy együttműködésünkkel történik. Tehát azt mondja, hogy egészen addig, amíg be nem teljesedett Isten szava József életében, azt okozta ez a beszéd, hogy meg lett próbálva.

Mi nagyon jól ismerjük József történetét, és pontosan látjuk, hogy mennyi bajon ment keresztül, mivel a szó, az Ige, Isten beszéde, amit kimondott az életére, az meg lett próbálva. Tehát ezek olyan alapszabályok, amiket meg kell értenünk. A sátán azonnal ringbe száll, hogy elkezdjen megküzdeni a sorsod, vagy rendeltetésed, küldetésed felett. És az a prófétai szó, ami elhangzott az életedre, része a küldetésednek, a sorsodnak, vagy rendeltetésednek. Tehát, ha te kaptál prófétai kijelentéseket az életedre, némelyik ezek közül Istentől volt, némelyik nem Istentől volt. Némelyik pedig csak a saját gondolatod, vagy annak a gondolata, aki azt közölte veled. De voltak olyan próféciák is, amelyek a sorsodat, a rendeltetésedet, a küldetésedet tartalmazták. Az a prófécia, ami a te rendeltetésedet, vagy küldetésedet tartalmazta, biztos lehetsz benne, hogy bajt okozott neked, mert az életedben innentől kezdve elindult egy próba, egy küzdelem. Mert meg lesz próbálva az a dolog, és ekkor neked hitben kell kilépned és cselekedned, és bíznod kell Istenben, hogy meglásd majd ennek a beteljesedését.

Tudod, az emberek olyan gyorsan azt mondják, hogy: „*Ha Istentől lett volna ez a prófétai kijelentés, akkor beteljesedett volna. De mivel nem teljesedett be, biztos nem Istentől volt*.” De lehet, hogy csak arról van szó, hogy olyan nyomás alá kerültél utána, hogy csak félútig jutottál el ebben a dologban. Látod, József olyan álmot álmodott, ami azt tartalmazta, hogy az egész családját megmenekíti, vagyis az egész családja megmenekül az éhezésből. Évek teltek el, és - ismeritek a történetet -, ő Egyiptom hercegévé vált, a fáraó után a második legnagyobb ember volt a világon. És amikor nagy éhség volt a földön, akkor ő biztosította azokat a dolgokat, amikre szükségük volt a túléléshez. De nagyon nagy nehézségeken kellett keresztülmennie ehhez. Börtönbe zárták őt, eladták rabszolgának, tíz évet töltött börtönben. Mindenféle problémákba került, csak azért, mert Isten prófétált az életére. De végül megíródott a története, az élettörténete.

És amikor a te élettörténetedet is megírják, akkor kiderül az, hogy Istennek milyen elhívása volt az életeden, és mit mondott neked a prófétai szaván keresztül az életedre, ami a sorsodra vonatkozott, és hogy hogyan kezelted azt, az lesz a te történeted, a te történelmed, amely végül majd megíródik. És benne lesz mindaz, hogy mennyire kerested Istent, mennyire bíztál Istenben, hittél Istenben, mennyire kapaszkodtál Istenbe, mennyire ragaszkodtál hozzá. De amikor jöttek a nehézségek, a nyomások, akkor feladtad-e időnként. A te történeted, a történelmed az lesz majd, hogy amit Isten mondott az életedre, te hogyan kezelted azt, hogyan bántál azzal. Sokszor nagyon könnyelműen vesszük az Úr életünkre vonatkozó prófétai szavát. Azokat, amelyek a sorsunkra, rendeltetésünkre vonatkoznak. Most nem olyan próféciákra gondolok, hogy: Isten majd ad neked egy autót, vagy ilyesmit, hanem olyanra, ami meghatározza a sorsodat. Olyan dolgokat, amelyek igazán számítanak az életedben. És amikor ez történik, és kimondják rád azt a próféciát, akkor bajba kerülsz. Jobb, ha most megtudod az igazságot. Mert akkor jobban megérted, hogy mi is folyik körülötted, amikor elszabadul a pokol körülötted. Ez történik.

Gyakran már annyira ismerőssé válik számunkra a sok prófécia, hogy nem is értékeljük olyan szinten, ahogy kellene. De Isten azt akarja, hogy nagyon komolyan vegyük azt a prófétai szót, ami az életünk sorsára, küldetésére, vagy rendeltetésére vonatkozik. Mert abban a pillanatban, ahogy az elhangzik, a teljes szellemi világ riasztásra kerül. És az oka annak, hogy ezt meglátod, most, ahogy az utolsó időkben élünk, ahogy Isten szól, van egy másik konfliktus is, ami történik. Egy másik prófétai szón keresztül. És ez pedig az, hogy egy másik fiú manifesztációja, vagy megjelenése fog megtörténni, amikor az Isten fiai megjelennek, az igaz Isten fiai. A teremtett világ, a teremtés, mindenki vár Isten fiainak megjelenésére.

És ezekben az utolsó időkben az ellenség keresi, hogy elhangzik-e valaki életére bármilyen prófétai szó, ami azzal kapcsolatos, hogy ő esetleg ezekben az utolsó időkben úgy jelenhet meg, mint Istennek igaz fia, akiről szól ez a prófécia. Ha ezt talál ilyet, akkor azonnal taktikázni kezd, és elkezd egy olyan folyamatot, hogy kiüsse őt. Ez nagyon komoly, és ezért nagyon őszinte vagyok veletek. Hogyha van az életedre egy olyan prófécia, ami arra vonatkozhat, hogy te leszel Istennek az a fia, aki megjelenik ezekben az időkben, akkor az ellenség azonnal megjelöl téged. Jobb, ha tudod, Jézus is meg lett jelölve, mielőtt megszületett volna. Már négyezer éven keresztül ez történt, megpróbálta visszatartani, nehogy eljöhessen. Az ellenség megjelöl téged, mert ő gyűlöli, amikor megjelenik Isten fia.

És ha megjelennek Isten fiai, akik olyanok, mint Jézus, akik föl fognak kelni, föl fognak támadni ebben az időszakban. Isten már az Édenkertben megprófétálta, hogy elő fog jönni egy olyan mag, amely szét fogja taposni sátán magját. És az egész Izrael története, történelme, az egész ószövetség e körül a konfliktus körül forog. Az új szövetségi értelemben Isten Igéje beszél egy másik magnak az eljöveteléről ezekben az utolsó időkben, aki egy gyermek, aki lehet majd egy férfi, és lehet egy nő, ez nincs nemiséghez kötve. Férfi, vagy nő, ezek az emberek az utolsó időkben elő fognak lépni. És a Biblia azt mondja, hogy Isten magja lesznek ők, és azt fogják okozni, hogy vége lesz a sátán uralmának ezen a földön, az ő megjelenésük által. És az ördög már kétezer éve jól tudja ezt.

És mi most élünk, az utolsó időben, abban a generációban, amikor ez a mag manifesztálásra, tehát megjelenésre fog kerülni. Isten előhoz egy olyan népet, amely széttapossa az ellenség fejét, és befejezi a munkát. És ha te kaptál az életedre egy olyan próféciát, ami a sorsoddal kapcsolatos ezekre az utolsó napokra, időkre, és ha érted azt, hogy olyan elhívásod van, amikor Isten igaz fiaként megjelensz ezekben az időkben, akkor meg vagy jelölve. Azok az emberek, akik hajlandók együttműködni Istennel, akik azt mondják, hogy csak Istennek élek, az Ő céljainak, és elhatározzák az életükben ezt, akkor Isten szuverén módon közbelép az ő érdekükben. De azt is meg kell értenünk, ez nem azt jelenti, hogy akkor nem lesz egy csomó ellenállás és nyomás az életükben, ahhoz, hogy betölthessék ezt a sorsot, vagy küldetést, vagy rendeltetést.

Isten pedig ezekben az utolsó időkben összehoz ilyen sorsokat, a végső lecsapáshoz, hogy az egészet befejezze és bevégezze. Hogy Jézus Krisztus uralmát elhozza. Azt mondhatod: Hát, nem lehetett Istentől ez a prófécia, mert ahogy elhangzott a prófécia, minden elromlott. Viszont pontosan az ellentéte igaz: ez igenis Istentől való prófécia volt, azért, mert minden elromlott, és rosszul kezdett el menni. Mert ha Isten igaz beszéde hangzott el, ezt sátán utálja, gyűlöli. És akkor abban a pillanatban odafigyel rád, és megpróbál megállítani már a kezdet kezdetén. És mindenféle nyomást próbál rád helyezni. A családod részéről, a gyülekezetedben lévő emberek részéről, egyenesen, vagy közvetlen démonok részéről. Megpróbál rád nyomni és rád dobni betegségeket, mindenféle olyan dolgokat, hogy összevissza legyenek a dolgok az életedben, hogy odáig juss, hogy azt mondd: Nem bírom tovább!

És visszanézel, és azt mondod: Ó, ember! Tudom, hogy Isten szólt hozzám, és olyan izgalmas volt, amikor elhangzott ez a prófécia. De abban a pillanatban, amikor elhangzott, elszabadult a pokol az életem körül. Ez egy jó jel! Ez a jele annak, hogy egy igaz prófécia hangzott el az életedre. Lehet, hogy ott vagy egy olyan helyen, hogy jön például külföldről valaki, egy szolgáló, és kihív téged, hogy prófétáljon neked. És elkezd prófétálni az életedre. Lehet, hogy névre szólóan neked kezd el prófétálni. És nem kerestél próféciát, nem akartad, hogy valaki prófétáljon valaki neked, de Isten igenis rajta van az ügyeden.

Egyszer Amerikában ott ültem egy alkalmon, hatezren voltak az alkalmon, és Rick Joyner név szerint kiszólított a tömegben. És abszolút nem akartam, hogy prófétáljanak az életemre. Úgy gondoltam, hogy már így is elég a sok támadásból. Nem akarok még többet most! De elkezdett prófétálni az életemre, ami a sorsomra, rendeltetésemre vonatkozott. És azt mondtam: Ó, Uram! De mi vagyunk a felelősei annak, hogy hitben végigkövessük ezt a próféciát. És teljesen mindegy, hogy mi történik utána, akkor is legyük állhatatosak és kitartóak. És tudom, nagyon gyakran, amikor egy nagyon erőteljes prófétikus dolog hangzik el az életedre, azután olyan lesz, mintha meghalt volna a dolog, olyan érzésed támad, mintha Isten egyáltalán nem beszélne utána hozzád. És nincs semmi más előtted, csak ez az egy prófécia.

Tudod, amikor József ott volt ebben a börtönben, szerinted hogy érezhette magát tíz éven keresztül? Biztos sokszor mondta: Uram, de hát Te mondtad! És most hol vagyok? És most hol vagy Te? Tíz év nagyon hosszú idő volt, különösen azokban az időkben a börtönben. Nagyon-nagyon hosszú idő lehetett. És azt mondta sokszor magában: Istenem, hol vagy most? Egyszerűen, mintha meghalt volna a dolog, nem szólt hozzá az Úr. Vagy legalábbis nem látunk semmiféle jelentőségteljes dolgot történni az életében. Egészen addig, amíg a fáraónak nem volt egy álma. És akkor eljött az ő ideje. Azt mondja a Biblia, hogy: Amíg el nem jött az ideje a prófécia beteljesedésének, addig meg lett próbálva.

Én kaptam olyan próféciákat az életemről, hogy bizonyos nemzetekhez el fogok jutni. És még mindig nem jutottam el ezekhez a nemzetekhez. Már 38 nemzetben szolgáltam, és hirdettem Isten Igéjét, beszédét. Mert egészen addig, amíg el nem jön a beteljesedés ideje, addig nyomás lesz, és meg lesz próbálva az a prófétai szó, az a kijelentés. És ha te kaptál prófétai kijelentéseket az életedre, hogy bizonyos nemzetekhez el fogsz jutni, külön nemzetekhez, hogy ide vagy oda el fogsz jutni, akkor tudhatod, hogy abban a pillanatban jönnek a nyomások, az ellenállások, hogy megállítsanak téged abban, hogy oda eljuss. De akkor ki kell tartanod Isten mellett, állhatatosan meg kell állnod, mert hit által és kitartás által jutsz el oda. És akkor fogod meglátni a beteljesedését ezeknek a dolgoknak.

Néhányan olyan sok próféciát kaptatok az életetekre, hogy már azt sem tudjátok, hol álltok. Ilyenkor újra kell kezdenetek, az elejéről. Fogd az egészet, rakd oda a polcra, és mondd azt: Uram, bocsáss meg nekem, de kérlek, most egyszer, csak egyszer szólj hozzám érthető módon. És ígérem, hogy kezdeni fogok vele valamit. Amikor ezt az egyet fel tudtam dolgozni, addig fogok Veled együttműködni, amíg nem látom ennek a beteljesedését. És Isten sokszor menet közben bátoríthat téged, több megerősítéssel is. Beszéltem már olyan emberekkel, akik azt mondták, hogy: Ó, kaptam egy próféciát ezerkilencszáz akárhányban, aztán hat hónappal később egy másik próféciát, aztán megint egy másik próféciát, aztán következő nap megint egy másik próféciát, és én azt mondom ilyenkor: Ó, álljunk meg egy pillanatra! Hány próféciára van még szükséged? Nem is vagy képes mindezt feldolgozni. És hogyha mindez Istentől van, akkor hadd mondjam el: jó nagy bajok lesznek, vagy vannak az életedben.

Ha látod azt a fő dolgot, amit Isten az életedre szólt, és tudod, hogy ez a küldetésedre, a rendeltetésedre, vagy sorsodra vonatkozó prófécia, természetesen Isten bátorítani fog téged, de azt is tudhatod, hogy pontosan ez az a terület az, amin keresztül meg leszel próbálva. Néhányan úgy vagytok itt ma, hogy már majdnem feladtátok azt, hogy Isten beteljesítse a próféciákat az életetekre. Én most olyan próféciákról beszélek, amiről igazán te tudtad, hogy ez Istentől volt. A sorsodat, a rendeltetésedet, a küldetésedet, az elhívásodat érintette, és tudtad, hogy Istentől volt. És most már ez olyan, mintha elhalványult volna, mintha úgy eltűnt volna. Szerinted Ábrahám hogyan érezhette magát, mikor azt mondta Isten: Lesz gyermeked. És azt mondta magában évek múltán: Hát, lehet, hogy félreértettem valamit. Lehet, hogy nem is úgy volt. És aztán jött Ismael, megpróbálta ő maga beteljesíteni.

Néhányan annyira a háttérbe kerültetek már, hogy azt gondoltátok: Á, soha nem is fog beteljesedni ez a prófécia, és már nem is gondolsz rá. Én hiszem, hogy Isten szólni akar ma hozzád, és azt mondja most neked: Hé! Én szóltam akkor hozzád! Az Tőlem volt, Én szóltam az életedbe! S mindenféle-fajta dolgok történtek az életedben, és elbátortalanodtál, elcsüggedtél, és majdnem feladtad már az egészet. De itt az idő, hogy azt mondd, mint Ábrahám is mondott: Uram, erősítsd meg újra az életemben azt, amit akkor mondtál! Erősítsd meg újra! És néhány évvel később újra megjelent Isten, és újra ugyanazokat mondta Ábrahámnak, mint korábban. És újra megerősítette azt. Mert nehéz volt kitartania.

És megtörténhet ez, de jöjj az Úrhoz újra, és mondd azt: Istenem, amit szóltál hozzám annak idején, én tudom, hogy ez Tőled volt! Tudom, hogy ezt Te mondtad nekem. És hiszem azt, ha nem szúrtam el a dolgot, még mindig érvényes ez az életemre. Kérlek, hogy újra erősítsd meg ezt az életemben! Ne menj el, és ne keress új próféciát az életedre, hanem menj az Úrhoz, hogy Ő személyesen neked erősítse meg újra azt, amit már mondott neked valamikor. Amikor Isten neked személyesen szól és megerősíti ezt, sokkal erőteljesebb az életeden. Néhányan elbátortalanodtatok, néhányan teljesen feladtátok már, néhányan már abszolút nem vagytok benne biztosak. Pedig Isten volt, aki szólt akkor. És Isten szólt az életedre vonatkozólag. Újra vissza kell ehhez térned, és azt kell mondanod, mint ahogy Jákob mondta, amikor visszajött Bételbe, ahol először hallott Istentől. Visszament Bételbe, és egy másik, egy újabb oltárt épített, és azt mondta: Istenem, ez volt az a hely, ahol szóltál hozzám. Visszajött ahhoz a helyhez, arra a helyre, ahol Isten szólt hozzá. És azt mondta: Istenem, újra akarom, hogy szólj hozzám! És el akarom ezt raktározni magamban.

Sokszor csak vissza kell térned arra a helyre, ahol Isten szólt hozzád. És hagyd, hogy Isten újra megerősítse ezt az életedben, a szellemedben. Mondd azt, hogy: Istenem, ezt Te mondtad nekem! És tudom, hogy ez Te voltál! Tudom, hogy ez meg fog történni, és újra bízom Benned efelől. És akarom, hogy az életemen keresztül ez megtörténjen és beteljesedjen! Tudod, van egy olyan küzdelem ezekben az utolsó időkben ellenünk, és ez a küzdelem ezért a másik magért folyik. Ez a mag az Isten fiainak a magja. Amikor az Isten fiai megjelennek ezekben az utolsó időkben, és rátaposnak a kígyó fejére, és végül teljesen befejezik ezt a munkát. És te ebben a generációban, ebben az időben élsz. És van egy célja, egy rendeltetése az életednek, és emiatt meg lettél jelölve.

Szóval, ez nem könnyű, bíznod kell Istenben. Ki kell tartanod, és amikor rosszul mennek a dolgok, akkor is bízz Istenben! Hit által lehetséges ez, hogyha nem engeded el, hanem kitartasz és állhatatosan megállsz ebben. Hogyha elhatározod, hogy Isten tervei és céljai az életedre igenis megtörténnek és befejeződnek, véglegessé válnak az életedben. Hadd mondjam el neked: ezektől az emberektől a sátán retteg, annyira fél. Mert tudja, ismeri azt a próféciát, ami meg lett írva őróluk, hogy ők fogják befejezni ezt a munkát. S azt mondja a Biblia, hogy amikor eljönnek ezek az emberek, és megjelennek Istennek ezek az igaz fiai, levettetik a sátán a földről. És ő pontosan tudja, hogy rövid az ideje. Pontosan tudja ezt, és nagyon fél és retteg ettől. És ha tudja, akkor megpróbálja ezt késleltetni. Ezen dolgozik, ezen ügyködik. Az ellen dolgozik, hogy megjelenjenek Isten igaz fiai.

És pontosan ezért van az életünk fölött ez a nagy konfliktus, ez az állandó ellenállás és nyomás. De bíznod kell Istenben! Halleluja! Ez nagyon izgalmas! Halleluja! Dicsőség Istennek! Többeknek az elhívása, hogy Józsefekké váljanak. Halleluja! Biztos lehetsz benne, hogy akkor konfliktus is lesz az életed fölött. És tudod, a legtöbb konfliktus a keresztényektől fog jönni. A gyülekezettől, a testvéreidtől. Ez sajnos jönni fog! Dicsőség Istennek!

Mondd ezt most ki: Istenem, Te elhívtál engem a Te Szellemed által, hogy ebben az órában a Te céljaidnak éljek. Hogy benne legyek ebben az utolsó generációban, akik a földön vannak most. És azért vagyok itt, hogy legyen az életemnek egy küldetése, egy célja. És Uram, én igenis be fogom teljesíteni azt, amire Te elhívtál engem! És mindezeket megtéve megállok, újra aktiválom, újra megerősítem Isten elhívását, célját az életemre. Az utolsó időkre vonatkozó rendeltetését az életemnek. Állj meg egyenesen és erősen, és mondd azt: Igen, Uram, bízni fogok Benned! Még akkor is, ha nem látom, hogy hogyan lesz ennek a kimenetele. A Biblia azt mondja: Isten utat készít még ott is, ahol nincs út. És Isten meg fogja ezt tenni az életedben, és ha hűséges vagy hozzá, megteszi ezt érted. Áldd meg a helyedet és a pozíciódat az Úr hadseregében, az utolsó idők hadseregében! És mindezek a dolgok igenis beteljesednek az életedben, amit Isten mondott az életedre.

Uram, imádkozom, hogy áraszd el hittel a Te népedet most! A Te Szellemed által! Uram, hit és reménység gyúljon most föl a szívükben! Történjen most a Szellemed által egy impartáció, egy átadás. Uram, hiszem, hogy ez a Te szavad ma. És a Te néped hadd menjen el úgy, hogy megváltozik, és más lesz innentől fogva. Hadd érezzék magukkal kapcsolatban ezt a változást, hogy még jobban megérthessék azokat a dolgokat, amik történnek az életükben, vagy amik történtek a múltban. Nem értették, hogy miért van ez a sok nyomás és nehézség. És ez azért van, mert végül megíródik az ő történelmük és az ő sorsuk és rendeltetésük. A prófétai szó, ami elhangzott, az a rendeltetésüket, a küldetésüket fogja beteljesíteni, és hogy hogyan kezelték ezt.

(ford.: Gégény Éva)